 T.B Joshua Synagogue church: Youtube lé T.B Joshua kúro, Facebook nàá tún pàrokò sí i Ọjọ diẹ ni ẹrọ ayelujara ti awọn eeyan ti ma n wo fidio, Youtube pa oju opo Joshua rẹ lọdọ wọn, lẹyin ti wọn fi ẹsun kan pe o sọ ọrọ ikorira. Iyalẹnu lo tun jẹ lẹyin ọjọ diẹ, ti iroyin jade pe awọn alaṣẹ oju opo ayelujara mii, Facebook, naa tun ti le e kuro loju opo wọn. Iroyin sọ pe Joshua sọ ọrọ tako oju opo Facebook, lẹyin ti fidio kan ṣafihan rẹ nibi to ti n le ẹmi ibalopọ ọkunrin si ọkunrin jade lara awọn eeyan. Amọ ṣa, oju opo ijọ Synagogue lori Facebook, ti wọn pe ni Prophet TB Joshua Ministries, ṣi wa. Eeyan to le ni miliọnu marun-un lo wa loju opo naa. hhh Ẹsun wo ni Facebook fi kan TB Joshua? Nkan ti Facebook ṣe ni pe wọn yọ gbogbo awọn fidio iṣẹ itusilẹ kuro lọwọ ẹmi obinrin, to fi sita, kuro ni oju opo naa. Ileeṣẹ Facebook sọ pe awọn ko ni i gba ki ẹnikẹni o ma a gbogun ti awọn eeyan nitori iru ibalopọ ti wọn n ni. Iroyin sọ pe ọpọlọpọ fidio lo wa ni ori ayelujara Youtube ijọ naa, eyi to ṣafihan bi TB Joshua ṣe n le ẹmi ibalopọ ọkunrin si ọkunrin, ati ti obinrin si obinrin, kuro lara awọn eeyan. Wahala bẹrẹ fun Joshua lẹyin ti ajọ kan, Open Democracy kọ iwe ẹsun si awọn alaṣẹ oju opo naa, lori iru fidio ti Joshua n fi si ibẹ, boya o ba ofin oju opo wọn mu. Amọ o, ijọ naa ti sọ loju opo Facebook rẹ pe oun kii sọ ọrọ idẹyẹsi tabi ikorira. Kinni awijare Wooli TB Joshua? TB Joshua funra rẹ ti fesi si awọn iṣẹlẹ yii. Ninu ọrọ to kọ si ori ayelujara Twitter rẹ, o fi fidio kan sibẹ to ni nirtori rẹ ni awọn alaṣẹ Youtube ṣe ja oun kuro loju opo wọn. Ninu fidio naa, wooli naa sọ pe ọkunrin kan wa ninu eto isin to n lọ lọwọ, to ni ẹmi ọkunrin ninu, ọkunrin ni ọ, ṣugbọn o ko mọ bi nkan yii ṣe ṣẹlẹ si ọ. O wu ọ lati fẹ obinrin niyawo, sugbọn mi ọkunrin n yọ ọ lẹnu, o ko si le ran ara rẹ lọwọ..., oya ma a jade bọ fun itusilẹ. Slain Ekiti Police woman: Ìyá rẹ ní àìrìṣẹṣe ló mú kí Bukola Olawoye gba iṣẹ ọlọpàá Lẹyin ọrọ ti Joshua sọ yii, ni ọkunrin kan jade sita laarin ero pe lootọ ni ẹmi kan ma n sọ fun oun pe ọkunrin ni ki oun o ma a fi ara mọ. O ni o ti le ni ogun ọdun ti wahala naa ti bẹrẹ ninu aye oun. O ṣalaye pe oriṣiriṣi nkan ni oun ma n ṣe lati fa oju wọn mọra, amọ ti wọn ko ba gba toun, o ma n dabi pe ki oun ba ẹranko ni ibalopọ. Female Car Painter: Èmi ní obìnrin àkọkọ tí yóò máa ṣiṣẹ akunmọtò ní Ibadan Ijọ Synagogue sọ pe ifẹ Ọlọrun ni awsn n pin fun gbogbo eniyan lori Emmanuel TV, lai wo ẹya tabi ẹsin wọn ṣe. A ni ibaṣepọ to dara pẹlu Youtube, igbagbọ wa si ni pe wọn kanju gbe igbesẹ naa. Egbejila Fish Village: Àwọn ọlọsìn ẹja ní àwọn fi iṣẹ báńkì sílẹ wá ṣe ọsìn ẹja ni : Egbinrin ọtẹ, ba ṣe n pakan, nikan n ru ni ọrọ di fun oludasilẹ ijọ Synagogue, Wooli TB Joshua, pẹlu bi awọn alaṣẹ ẹrọ ayelujara ṣe n ja a kuro loju opo wọn. 